Carlisle bodde en kort periode hos Volturiene, men emigrerte senere til Amerika. Han jobbet som lege under spanskesyken, og i 1918 fant han Edward, som han omgjorde til vampyr. Han dro så videre til Wisconsin, og i 1921 fant Esme, som hadde hoppet ned fra en klippe i et forsøk på å begå selvmord etter at sønnen døde et par dager gammel. Carlisle forvandlet henne til vampyr, og hun ble hans kone. I 1933 finner Carlisle Rosalie nesten drept av sin forlovede i Rochester, New York. I Gatlin, Tennessee 1935 finner Rosalie Emmet, som er blitt angrepet av en bjørn og holder på å dø, og frakter ham til Carlisle som omdanner ham til vampyr. Familien flytter så til Hoquiam, Washington hvor de inngår en avtale med Quileute-indianerne (indianerne vil la dem være hvis de aldri angriper et menneske eller kommer inn på indianernes område). De lever side om side med indianerne til de igjen flytter. De flytter senere tilbake igjen og da har klanen vokst; Alice fant Jasper i Philadelphia og fortalte Jasper om Carlisles familie og levemåten deres, og dermed begynte de å lete etter Cullen-familien til de fant dem.